### Beslutning

Karoline Toft, Asta Jespersen, Isabella Bertelsen, Svenning Hansen, Regitse Frederiksen og Beth Bech kunne tiltræde indstillingen i overensstemmelse med Magistratens anbefaling.

 Bjarne Thomsen tog forbehold med henblik på en nærmere drøftelse i byrådsgruppen.

Endelig vedtagelse af forslag til Lokalplan nr. 1078 Byintegreret universitetsformål, herunder boliger og erhverv ved [adresse], det tidligere [adresse], og Tillæg nr. 17 til Kommuneplan 2017, forslag til udbygningsaftale og forslag til Sammenfattende redegørelse om miljøvurdering.

### Resumé

Lokalplan 1078 gælder for det tidligere [adresse]. Yderligere omfatter lokalplanen to villaer øst for hospitalsgrunden og Jens Thomsen, samt et areal syd for [adresse], som i dag anvendes til parkering.

 Formålet med lokalplanen er at muliggøre en ændring af anvendelsen af området fra hospitalsformål til universitetsrelateret anvendelse samt at give mulighed for byaktiviteter med bolig, erhverv og butikker i relation til universitet.

 Lokalplanområdet er ca. 100.200 m2 stort og beliggende i byzone. Lokalplanen muliggør 141.300 m2 etagemeter heraf 63.500 m² nybyggeri svarende til en samlet bebyggelsesprocent på 142.

 Området er ved planens udarbejdelse ejet af Regionen.

 Der er udarbejdet en miljørapport til vurdering af planforslagenes påvirkning.

 En omdannelse af hospitalsområdet til universitetsformål forudsætter en ændring af kommuneplanens rammer for lokalplanlægning. Der er derfor udarbejdet et forslag til tillæg til kommuneplanen.   L

 Lokalplanen ledsages af et forslag til udbygningsaftale.

 Forslag til Lokalplan nr. 1078, Tillæg nr. 124 til Kommuneplan 2013, forslag til udbygningsaftale samt forslag til miljørapport har været fremlagt offentligt fra den 5. december 2017 til den 30. januar 2018. Der er modtaget 6 høringssvar.

 Bemærkningerne giver ikke anledning til ændringer af forslaget til lokalplanen. Dog er der indgået en aftale mellem bygherre, [adresse] og [adresse] om en ny placering af omformerstationen indenfor delområde II.

 Inden for delområde II er ca. 5.900 m² boligareal forbeholdt almene boliger.

### Indstilling

At 1) forslag til Lokalplan nr. 1078 Byintegreret universitetsformål herunder boliger og erhverv ved [adresse], det tidligere [adresse], vedtages endeligt med de ændringer, der fremgår af indstillingens afsnit 5.8,

 At 2) forslag til Tillæg nr. 17 til Kommuneplan 2017 vedtages endeligt,

 At 3) forslag til udbygningsaftale vedtages endeligt med de ændringer, der fremgår af indstillingens afsnit 5.3,

 At 4) forslag til sammenfattende redegørelse om miljøvurdering vedtages endeligt, som den fremgår af indstillingens bilag 3 og

 At 5) indsigelser besvares, som det fremgår af bilag 5

### Sagens forløb

08-03-2018 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 12-03-2018 Magistraten
Fremsendes til [adresse] med bemærkning, at Magistraten i mødet den 12. marts 2018 anbefaler, at byrådet tiltræder Magistratsafdelingen for Teknik og Miljøs indstilling af 27. februar 2018.

 Sættes på byrådets dagsorden på onsdag.
 14-03-2018 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 14. marts 2018.
 21-03-2018 Teknisk Udvalg
Karoline Toft, Asta Jespersen, Isabella Bertelsen, Svenning Hansen, Regitse Frederiksen og Beth Bech kunne tiltræde indstillingen i overensstemmelse med Magistratens anbefaling.

 Bjarne Thomsen tog forbehold med henblik på en nærmere drøftelse i byrådsgruppen.
 04-04-2018 [adresse]
Beslutning ikke frigivet